CELEX: C2006/294/19
Language: da
Date: 2006-12-02 00:00:00
Title: Sag C-108/05: Domstolens dom (Første Afdeling) af 7. september 2006 — Bovemij Verzekeringen NV mod Benelux-Merkenbureau (anmodning om præjudiciel afgørelse fra Gerechtshof te 's-Gravenhage, Nederlandene) (Varemærker — direktiv 89/104/EØF — artikel 3, stk. 3 — fornødent særpræg — opnået ved brug — hensyntagen til hele eller en væsentlig del af Benelux-området — hensyntagen til sprogområderne i Benelux — ordmærket EUROPOLIS)

2.12.2006   
            
            
               DA
            
            
               Den Europæiske Unions Tidende
            
            
               C 294/12
            
         Domstolens dom (Første Afdeling) af 7. september 2006 — Bovemij Verzekeringen NV mod Benelux-Merkenbureau (anmodning om præjudiciel afgørelse fra Gerechtshof te 's-Gravenhage, Nederlandene)
   (Sag C-108/05) (1)
   
   (Varemærker - direktiv 89/104/EØF - artikel 3, stk. 3 - fornødent særpræg - opnået ved brug - hensyntagen til hele eller en væsentlig del af Benelux-området - hensyntagen til sprogområderne i Benelux - ordmærket EUROPOLIS)
   (2006/C 294/19)
   Processprog: nederlandsk
   Den forelæggende ret
   Gerechtshof te 's-Gravenhage
   Parter i hovedsagen
   
      Sagsøge: Bovemij Verzekeringen NV
   
      Sagsøgt: Benelux-Merkenbureau
   Sagens genstand
   Præjudiciel afgørelse — Gerechtshof te 's-Gravenhage — fortolkning af artikel 3, stk. 3, i Rådets direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker — vurdering af et varemærkes fornødne særpræg — brug af mærket — mærkets renommé inden for hele Benelux-området eller inden for en væsentlig del heraf (f.eks. Nederlandene) — hensyntagen til sprogområder
   Konklusion
   
               1)
            
            
               Artikel 3, stk. 3, i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker skal fortolkes således, at et varemærke kun kan registreres på grundlag af denne bestemmelse, hvis det godtgøres, at dette varemærke ved brug har fået fornødent særpræg i hele den del af medlemsstatens område, eller for så vidt angår Benelux i hele den del af Benelux-området, hvor der foreligger en registreringshindring.
            
         
               2)
            
            
               Når der er tale om et varemærke, der består af et eller flere ord i et af de officielle sprog i en medlemsstat eller i Benelux, skal det, hvis registreringshindringen kun er til stede i et af medlemsstatens sprogområder, eller for så vidt angår Benelux i et af sprogområderne i Benelux, afgøres, om varemærket ved brug har fået fornødent særpræg i hele dette sprogområde. Inden for det således afgrænsede område skal det vurderes, om de relevante omsætningskredse eller i det mindste en betydelig andel af disse som følge af varemærket identificerer den omhandlede vare eller tjenesteydelse som hidrørende fra en bestemt virksomhed.
            
         
      (1)  EUT C 115 af 14.5.2005.